**סוס טרויאני**

רקע :מלחמת טרויה. אחרי מצור של עשר שנים, היוונים מנסים לחשוב מה יהיה הצעד הבא שלהם.

אוקי חבר'ה.... ישיבת מצביאים, טרויה, שנה עשירית. בואו נשמע אותכם. נמשיך עם המצור?

אני נגד זה, האמת.

נגד? למה , אוגוסטוס?

10 שנים אנחנו פה, עושים מצור. אתה יודע מה זה לעשות מצור 10 שנים? זה.. נאבד הריגוש. נגיד, כשאתה עושה מצור חודש, חודשיים, אז יש לך ריגוש. אתה חושב, מה עובר עליהם? עד כמה הם סובלים? הם מוצאים דרכים חלופיות להשיג אוכל? ואתה מחפש, הולך מאחורה, מחפש מאיפה הם מכניסים את המזון, מנסה להציץ עליהם בפנים.. .מסקרן!

אוקי.

אבל מצור של 10 שנים? למי אכפת?? כבר לא אכפת לך בכלל מה קורה שם. נוצרת שיגרה, נאבד הריגוש, אתה מבין?

אז מה אתה אומר? לא נמשיך עם המצור?

אני מצביע נגד. להמשיך עם המצור? משעמם.

אוקי,שמענו את אוגוסטוס, ומה אתה אומר, וארונוס? נמשיך עם המצור?

אני...תראה, אני מתלבט. צד אחד, למצורים יש מוניטין מוכח של כלי שעובד בהכנעת ערים בצורות. מצד שני, איפה האינטראקציה עם התושבים המקומיים? איפה ההיחשפות לפולקלור? 10 שנים אנחנו פה, ואנחנו לא יודעים עליהם כלום! איך הם מתלבשים... מה הם עושים בשביל הכיף? .. זה מאוד חשוב. ואין לנו את זה פה. כשהיינו בארץ ישראל, ונלחמנו במקומיים, אז למדנו כמה דברים. את השפה,המנהגים .. אני באופן אישי מרגיש שזה מעשיר את עולמי. ואיפה זה פה עכשיו?

גם עוד משהו בנידון, אמר אלכסנדריוס. במלחמה דינמית אתה מצליח למצוא איך להשתפר ולשדרג את יכולות הלחימה שלך...ואז למכור את הפטנט לצבאות זרים ולעשות כסף טוב. ופה אין לך שום התפתחות. מה היום? מצור. מה מחר? מצור. ואין לך את המשוב מהצד השני כדי להתפתח.

אוקי אז אנחנו מסכימים פה אחד - הגיע הזמן להפסיק עם הקטע של המצור, זה לא בשבילנו. מה כן?

שקט. מרחוק נשמעה יללת תן.

לאף אחד אין רעיון?

נגיד לך את האמת, סיליבוס, בא לנו לעוף מפה.

לעוף מפה? מה?? לוותר? אנחנו יוונים, לא מוותרים.

אני חושב, היינו פה 10 שנים, עשינו את המאמץ שלנו. וזה ראוי להערכה. יאללה הראינו את יכולתינו. בוא נלך.

אנחנו לא יכולים פשוט לוותר!

למה לא? מה, זה עניין של אגו? אתה פוחד ממה יגידו עלינו?

אממ... כן. יגידו שוויתרנו.

אוקי אוקי אפשר גם לא לוותר. נשאיר פה כמה חיילים.. והשאר נלך. ניסע לאנשהו. אפשר ליסוע לשוק. הרבה זמן לא עשיתי קניות. ליד הביית שלי יש שוק נחמד...אלכנדריוס תבוא, אתה תאהב שם את המבחר של הבדים.

הממ באמת? מתי זה?,פתח אלכסנדריוס את יומנו.

חבר'ה, אי אפשר פשוט ככה לוותר. תחשבו בכלל למה אנחנו פה? בגלל העיקרון שאת היוונים מכבדים! ניתן להם פשוט לחטוף את אשתו של המלך והכל סבבה?

כן , תראה.. לאף אחד כבר לא אכפת מהעניין הזה עם הלנה.

מה?

לא הכרנו אותה.... מבחינתינו אולי היא התפגרה אחרי שההוא חטף אותה? או ששניהם נסעו יחד לאיזה נופש והם בכלל לא פה? למה אנחנו נלחמים פה בכלל אם היא לא פה כדי להחזיר אותה??

אנחנו לא פה כדי להחזיר אותה, אני לא מאמין שאנחנו שוב מעלים את הנושא הזה. אנחנו פה כדי להגן על הכבוד האבוד של יוון!

של יוון! הריעו מסביב.

בדיוק! כבוד! יוון!

יוון! הריעו שוב.

אוקי יופי. אז אוקי מה אומרים, מה נעשה.. אם לא מצור?

אני הייתי עובד עליהם כדי שיפתחו את השער.

מה הכוונה?

דופק בשער ואומר להם שאני באתי להתרים או משהו כזה, ככה יכניסו אותי.

אתה לא נראה כמו אחד שבא להתרים! אתה נראה כמו חייל יווני עם קסדה וחרב.

כן בסדר. האמת יש לי בן דוד שיש לו את הלוק הזה, של מתרים.

אז אתה חושב להביא את הבן דוד שלך מיוון, שיעמיד פנים שהוא מתרים? אבל מי אמר שהם ירצו לתרום?

נכון יש מצב שהם לא ירצו לתרום. או יגידו שתרמו כבר. זה חלש.

אבל הכיוון טוב…

מה אם נציע להם משהו שהם לא ירצו לסרב לו?

מה כבר נציע להם שאין להם? יש להם את הלנה, האישה היפה בעולם. יש להם חומות טובות.

אני אומר אוכל. אחרי 10 שנים בטח האוכל אצלהם הידרדר ברמה.

אז נבוא אליהם, הי זה אנחנו היוונים, האויבים שלכם בעיקרון.. הבאנו אוכל , רוצים קצת?

כן.

הם לא יבטחו בנו!

נגיד שזה בקטע של שלום.

מה שלום?

נעבוד עליהם שאנחנו בקטע של שלום.

והם יאמינו לזה?

בטח. למה לא? כולם רוצים שלום בסוף לא? אני רוצה שלום.

אתה רוצה שלום עם הטרויאנים?

אני במקום כזה שלא הכי אכפת לי. אדישות.. זה קרוב לשלום.

אז אתה מציע שנבוא עם מנחת שלום, ואומר שלא אכפת לך שבאמת יהיה שלום... אולי אתה מנסה לסובב את הדיון פה למטרות שלום??

אני רק אומר שזה לא יזיק שנקליל קצת , בסה"כ הם גם בני אדם, וכמה אפשר להיות פה על החוף שלהם?

לא! המטרה שלנו לא שלום! אני אבוא עם הצעת שלום לקיסר, הוא יגלה אותי לסיביר. לא לא. אנחנו לא עושים שלום.

אוףףףףף

לא עושים שלום נקודה! הלאה בואו נמשיך בסיעור מוחות. אז לדעתכם אפשר לעבוד עליהם עם אוכל ואז כזה, להרוג אותם ולנצח במלחמה?

אמממ...... בגדול כן. נגיד שכל חייל נושא מגש של ענבים וזה, פירות, ומתחת מסתיר את החרב, ואז אחרי שיכניסו אותנו בפנים נילחם.

נשמע טוב. מי בעד?

אה ...אני לא יודע......

מה, למה?

תכלס ,לא נלחמנו מלא זמן. עשינו כל הזמן הזה מצור. חוץ מאכילס שהתגרה בהוא והרג אותו, רובנו חלודים. אנחנו צריכים שיהיה לנו דרך לנצח יותר מהר בלי להילחם. וחוץ מזה המגשים של הענבים וגם החרב זה כבד.

אז צריך לחפש פתרון כך שנוכל לעבוד עליהם שפנינו לשלום, ולהציע להם משהו שלא ירצו לסרב לו, אבל אח"כ כשנחשוף את עצמנו לא נילחם.. וגם, לא נישא מגשים כבדים.

יש לי! נבוא בלילה. כולם ישנים... לא צריך להילחם קשה.

מי מציע מתנות בלילה? אני לא הייתי פותח לאדם שבא באמצע הלילה ומציע מתנות. נשמע הכי קריפי.

נכון הוא צודק, נכון, נשמעו מסביב קולות.

אז נבוא בבוקר ונציע מתנה מגניבה, ונגיד שיש לה הוראות הפעלה מסובכות וכבר נספר לכם, אבל התעייפנו... בואו נלך לישון, נספר לכם מחר.

אה.... זה סוג של אורח שאף אחד לא אוהב. שנשאר לישון וכולם מתים שילך כבר.

יש לי! נבנה פסל של חתול! כולם אוהבים חתולים. פסל קטן, נגיד בגובה של פיליפוס, ונגיד להם שזה מתנה כזה ושאנחנו הולכים בעיקרון, ופיליפוס יתחבא בפנים .. ויהיה בשקט. ונעשה כאילו אנחנו הולכים...ואז פיליפוס יישאר שם בפנים עד הלילה. ואז יצא.

מה אם הם יעלו עליו?

אז הם יהרגו אותו. ונצטרך להתכנס שוב ולחשוב על משהו אחר.

צריך טיפה לשפר את התוכנית, אמר פיליפוס שטבל קרקר בתה.

מה אתה רוצה? אתה רוצה שנכניס איתך עוד לוחמים שיגינו עליך אם תתגלה? אוקי אז נכניס איתך עוד כמה אנשים. פשוט נבנה חתול גדול יותר.

למה חתול אבל?

אמרתי לך, כולם אוהבים חתולים.

לא כולם.

יש לך בעיה עם חתולים פיליפוס?

אני אלרגי.

זה לא חתול אמיתי!

אני רוצה לשמור על גדר ברורה ביני לבין חתולים . לא חתול.

טוב.. כלב?

אני רואה עצמי בתוך חייה יותר אצילית. כמו סוס.

סוס...? לא יודע זה נשמע יותר קשה ליצור פסל של סוס מאשר חתול.

יש לנו פה סוס שישמש לנו מודל לפיו ניצור את הפסל. הסוסים שלנו שהבאנו מיוון, הצביע על הסוס הקשור לא רחוק ומלחך עשב.

יש לנו גם חתול .אימצתי אותו לפני כמה ימים.

מה? יש פה חתול? שאל פיליפוס.

אה... לא . לא, סוס זה טוב. אני בעד סוס.

סוס! הם הסכימו והחליטו שיתחילו לעבוד על זה מחר בבוקר.